Halleluja! 'n Klein Psalm vir Kim en Kayne | Netwerk24
Halleluja! 'n Klein Psalm vir Kim en Kayne
Deur Meghan Lawrence 20 Mei 2019 21:13
Die werklikheidsreeks-ster Kim Kardashian-West het die naweek 'n debat op sosiale media ontketen toe sy haar jongste seun se naam bekend gemaak het.
Psalm WestFoto: Instagram
Kanye West en Kim Kardashian-WestFoto: Getty Images
Die jongste toevoeging tot haar en Kanye West se kroos is verlede week deur 'n surrogaatma in die lewe gebring en heet Psalm West.
Kardashian-West het die naam op Instagram met haar minstens 60 miljoen volgelinge gedeel en laat weet dat hulle geseënd is met alles wat hulle nodig het.
Van haar volgelinge het nie op hulle laat wag nie en een wou weet of hy sy kind "Halleluja" kan noem omdat daar skynbaar geen reëls is wanneer dit by babaname kom nie.
Twitter-gebruikers het vergelykings tussen Psalm 23 en Psalm West getref, terwyl 'n ander wou weet wat fout is met die Kardashian-West-huishouding omdat hulle die kind Psalm genoem het.
Die paartjie is bekend daarvoor dat hulle met unieke babaname vorendag kom. Hul ander kinders het name soos Chicago, Saint en North.